राजधानी में शुक्रवार को दिनभर में तीन से चार बार बारिश हुई, लेकिन केवल ढाई मिमी ही पानी गिरा। उत्तरप्रदेश ओडीशा में ऊपरी हवा का चक्रवात बना है। इसके असर से सरगुजा व बिलासपुर संभाग के एक-दो स्थानों पर भारी बारिश हो सकती है। राजधानी में एक से दो बार बौछारें पड़ सकती हैं। राजधानी में बुधवार को तेज बारिश हुई थी। इसके बाद केवल बौछारें पड़ रही हैं। शुक्रवार को सुबह साढ़े 9 बजे के आसपास केवल 10 से 15 मिनट के लिए तेज बारिश हुई। इसके बाद दोपहर दो बजे व शाम 4 बजे के आसपास बौछारें पड़ीं। बारिश होने की वजह से दिन का अधिकतम तापमान 30.8 डिग्री रहा। यह सामान्य से केवल एक डिग्री ज्यादा रहा। रात का तापमान भी सामान्य से एक डिग्री ज्यादा 25.5 डिग्री रहा। मौसम विभाग के अनुसार दक्षिण-पूर्वी उत्तरप्रदेश व आसपास समुद्र तल से 3.6 किमी की ऊंचाई पर एक चक्रवात बना है। एक दूसरा सिस्टम उत्तरी ओडीशा के आसपास 3.1 से 3.6 किमी की ऊंचाई पर चक्रवात बना है। इसके असर से कई स्थानों पर हल्की बारिश हो सकती है। एक-दो स्थानों पर मूसलाधार पानी गिर सकता है।